**Министерство образования и науки Чеченской Республики**

**Администрация Ножай-Юртовского муниципального района**

**Чеченской Республики**

**МБОУ «СОШ с. Турты-Хутор им. Хатамаева А.Б.»**

|  |  |  |
| --- | --- | --- |
| **РАССМОТРЕНО**  **на педагогическом совете**  **\_\_\_\_\_\_\_\_ ФИО**  **Протокол № 1**  **от « 12 » 08.2022 г.** | **СОГЛАСОВАНО**  **Заместитель директора по УВР**  **\_\_\_\_\_\_\_\_\_\_ Рондарь И.Н.**  **Протокол № 1**  **от « 12 » 08.2022 г.** | **УТВЕРЖДЕНО**  **Директор**  **\_\_\_\_\_\_\_\_\_\_ Гайтукаев Х.Г.**  **Приказ № 60 ОД**  **от « 15 » 08.2022 г.** |

**РАБОЧАЯ ПРОГРАММА**

**Учебного предмета**

**«ЧЕЧЕНСКИЙ ЯЗЫК »**

**для 5 класса**

**на 2022-2023 учебный год**

Составитель: Джумаева Жанет Мусаевна

учитель чеченского языка и литературы

**с.Турты-Хутор 2022**

**Чулацам**

Довзийтаран кехат

«Ненан мотт (нохчийн)» дешаран предметан йукъара характеристика

«Ненан мотт (нохчийн)» дешаран предмет Ӏаморан Ӏалашонаш

Дешаран планехь «Ненан мотт (нохчийн)» дешаран предметан меттиг.

«Ненан мотт (нохчийн)» дешаран предметан чулацам.

5 класс…

Коьртачу йукъарчу дешаран тӀегӀанехь «Ненан мотт (нохчийн)» дешаран

предмет карайерзоран кхочушдан лору жамӀаш.

Личностни жамӀаш.

Метапредметни жамӀаш.

Предметни жамӀаш.

5 класс…

Тематикин планировани.

5 класс…

Коьртачу йукъарчу дешаран тӀегӀанехь нохчийн меттан Герггара белхан программа кечйина коьртачу йукъарчу дешаран Федеральни пачхьалкхан

дешаран стандартан (Россин серлонан министерствон 2021 шеран хӀутосург беттан 31-чу дийнан № 287 йолу омра, Россин Федерацин юстицин

министерствос дӀайаздина 2021 шеран хьаьттан беттан 5-чу дийнахь,

дӀайаздина Лоьмар – 64101) (кхин дӀа – КЙД ФПДС), кхетош-кхиоран Герггарчу хьесапехь программин, РФ-н серлонан министерствон Коллегис 2019 шеран эсаран беттан 1-чу дийнахь тӀечӀагӀйинчу Россин къаьмнийн

ненан меттанаш хьехаран Концепцин, Нохчийн меттан институтан Ӏилманан кхеташоно тӀечӀагӀйинчу нохчийн мотт а, нохчийн литература а хьехаран

Концепцин (2022 шеран хӀутосург беттан 12-чу дийнан № 3 йолу Протокол) буха тӀехь, коьртачу йукъарчу дешаран Коьрта дешаран программа

карайерзоран жамӀийн классашка дӀасабекъна толлу лехамаш тидаме а

оьцуш.

**ДОВЗИЙТАРАН КЕХАТ**

Герггара программа хӀоттийна нохчийн меттан хьехархочунна ишколан дешаран хӀинцалерчу тенденцешна а, Ӏаморан жигарчу методикашна а тӀехьажийна йолу дешаран предметан белхан программа хӀоттош,

методически гӀо-накъосталла даран Ӏалашонца.

Герггарчу белхан программо хьехархочун таро хуьлуьйтур йу:

1. нохчийн мотт хьехаран процессехь коьртачу йукъарчу дешаран

Федеральни пачхьалкхан дешаран стандартехь билгалдаьхначу Ӏаморан

личностни, метапредметни, предметни жамӀашка кхачош долу хӀинцалера некъаш кхочушдан;

1. Коьртачу йукъарчу дешаран Герггарчу коьртачу дешаран программица; кхетош-кхиоран Герггарчу программица (йукъарчу дешарехула йолчу федеральни дешаран-методикин цхьаьнакхетараллин сацамца магийна, 2020 шеран асаран беттан 2-чу дийнан № 2/20 йолу протокол); РФ-н серлонан министерствон Коллегис 2019 шеран эсаран беттан 1-чу дийнахь тӀечӀагӀйинчу Россин къаьмнийн ненан меттанаш хьехаран Концепцица; Нохчийн меттан институтан Ӏилманан кхеташоно тӀечӀагӀйинчу нохчийн мотт а, нохчийн литература а хьехаран Концепцица (2022 шеран хӀутосург беттан 12-чу дийнан № 3 йолу Протокол) догӀуш Ӏаморан кхочушдан лору жамӀаш а, Ӏаморан шерашца «Ненан мотт (нохчийн)» дешаран предметан чулацам а къасто а, хӀоттамца дӀанисбан а;
2. билггал йолчу классан башхаллаш тидаме а оьцуш, билгалдина дакъа/тема Ӏаморна дешаран хенан магийнчу герггарчу дӀасайекъарх, ткъа иштта дакъойн/темийн Ӏаморан коьчал карайерзорхьама йалийнчу дешаран гӀуллакхдаран коьртачу кепех пайда а оьцуш, рузманан-тематикин планировани кечйан.

Личностни а, метапредметни а жамӀаш далийна, коьртачу йукъардешаран ишколехь нохчийн мотт хьехаран башхаллаш тидаме а оьцуш.

**«НЕНАН МОТТ (НОХЧИЙН)» ДЕШАРАН ПРЕДМЕТАН ЙУКЪАРА ХАРАКТЕРИСТИКА**

Нохчийн мотт – нохчийн халкъан ненан мотт, Нохчийн Республикин пачхьалкхан мотт.

Нохчийн мотт хааро а, цуьнан тайп-тайпана кепаш, функциональни тайпанаш карадерзоро а, цуьнан стилистически башхаллех, суртхӀотторан таронех кхетаро а, нохчийн маттах тайп-тайпанчу тӀекаренан хьелашкахь нийса а, эвсараллица а пайдаэца хааро а билгалдоккху адаман кхиаме хилар.

Нохчийн матто, шен тӀекаренан а, ойла йовзийтаран а коьрта функцеш кхочушйеш, адамашна йукъахь уьйр латтайо, адаман кхетам а, дог-ойла а кхолларехь дакъалоцу; нохчийн мотт нохчийн халкъан хаамаш, оьздангаллин ламасташ, истори ларйаран а, йовзийтаран а коьрта гӀирс бу.

Ишколехь нохчийн мотт Ӏамор тӀехьажийна ду дешархочун оьздангаллин а, коммуникативни а культура кхачаме йалорна а, цуьнан интеллектан а, кхоллараллин а говзалла, ойлайар, иэс, суртхӀоттор, ша кхочушден дешаран гӀуллакх кхиорна а.

Нохчийн мотт Ӏаморан чулацам иштта тӀехьажийна бу функциональни говзалла, адаман йешаран, текстех кхетаран, тайп-тайпанчу барамийн текстийн хаамах пайдаэцаран, цуьнан мах хадоран, цунах ойлайаран, шен Ӏалашонашка кхачаран, шен хаарш а, таронаш а шорйаран, йукъараллин дахарехь дакъалацаран интегративни хаар санна, кхиорна. Къамелан а, текстан а гӀуллакх нохчийн меттан ишколан курсан къепе кхолларехь коьртаниг ду.

Цаьрца догӀуш долу хаарш а, карадерзарш а далийна Ӏаморан метапредметни, предметни жамӀийн ларамехь, Ӏаморан чулацамехь (дакъош: «Мотт а, къамел а», «Текст», «Меттан функциональни тайпанаш»).

**«НЕНАН МОТТ (НОХЧИЙН)» ДЕШАРАН ПРЕДМЕТ ӀАМОРАН ӀАЛАШОНАШ**

Коьртачу йукъарчу дешаран программашца нохчийн мотт Ӏаморан Ӏалашонаш йу:

патриотизмах кхетар а, иза гучуйаккхар а, нохчийн мотт Нохчийн Республикин шолгӀа пачхьалкхан мотт санна, нохчийн халкъан къоман мотт санна ларар; маттаца нохчийн халкъан син хьал лардаран, довзийтаран кепе а, тӀекаренан гӀирсе а санна кхетаме йукъаметтиг хилар; нохчийн культуре ларам гучубаккхар;

нохчийн мотт адаман кхиаран гӀирс, йукъараллин уьйр кхолларан гӀирс санна караберзор;

нохчийн маттах, цуьнан дӀахӀоттамах, функцех, нохчийн меттан стилистически гӀирсех хаарш карадерзор; литературин меттан норманаш а, къамелан оьздангалла а практикехь карайерзор; жигара пайдаоьцучу а, нуьцкъаллин а дешнийн хьал тодар а, шен къамелехь тайп-тайпанчу грамматически гӀирсех пайдаэцар а;

орфографически а, пунктуационни а говзалла кхачаме йалор, шен къамел кхачаме далоран лаам кхиор;

къамелан гӀуллакх, адамашна йукъарчу куьцан а, куьцан доцучу а тӀекаренан хьелашкахь гонахарчу нахаца эвсара йукъаметтигаш латтош долу коммуникативни карадерзарш кхачаме далор;

нохчийн мотт тайп-тайпана хаамаш бовзаран гӀирс санна караберзор;

ойланан гӀуллакх кхачаме далор, нохчийн мотт Ӏаморехь дустаран, анализан, синтезан, жамӀдаран, тайпанашка дӀасадекъаран, билгала йолу бакъонаш дӀахӀитторан, универсальни интеллектан карадерзарш кхиор;

функциональни говзалла кхиор: хаамийн лехам кхочушбаран, оьшу хаам схьакъасторан а, хийцаран а, тайп-тайпанчу барамехь йолчу текстийн чулацам тидаран, царах кхетаран, пайдаэцаран хаарш;

текстан хааман-маьӀнин йухакечдаран стратеги а, говзалла а, некъаш а карадерзор; текстах, цуьнан гӀуллакхах, йукъарчу маьӀнех, маьӀнин дӀахӀоттамах, авторан коммуникативни Ӏалашонах, меттан гӀирсийн гӀуллакхах кхетаран кепаш

карайерзор.

**ДЕШАРАН ПЛАНЕХЬ «НЕНАН МОТТ (НОХЧИЙН)»**

**ДЕШАРАН ПРЕДМЕТАН МЕТТИГ**

Коьртачу йукъарчу дешаран Федеральни пачхьалкхан дешаран стандартаца догӀуш, «Ненан мотт (нохчийн)» дешаран предмет йукъайоьду «Ненан мотт а, литература а» предметни областана, Ӏамо декхарийлахь долу предмет а йу.

Герггарчу белхан программехь балийна «Ненан мотт (нохчийн)» дешаран предметан чулацам богӀуш бу КЙД ФПДС а, коьртачу йукъарчу дешаран Герггарчу коьртачу дешаран программица а.

Дешаран хьесапца нохчийн мотт Ӏаморна билгалдаькхина 5 классехь – 102 сахьт (кӀиранахь – 3 сахьт).

**«НЕНАН МОТТ (НОХЧИЙН)» ДЕШАРАН ПРЕДМЕТАН ЧУЛАЦАМ**

**5 КЛАСС**

**Маттах лаьцна йукъара хаамаш**

Нохчийн меттан хьал а, исбаьхьалла а.

Лингвистика маттах лаьцна Ӏилма санна.

Лингвистикин коьрта дакъош.

**Мотт а, къамел а**

Мотт а, къамел а. Барта а, йозанан а къамел, монолог а, диалог а, полилог.

Къамелан гӀуллакхан тайпанаш (къамел дар, ладогIар, йешар, йаздар), церан башхаллаш.

Дахарехь биначу тидамийн буха тIехь а, Iилманан-дешаран, исбаьхьаллин, Iилманан-кхетаме литература йешаран буха тIехь а барта монологан аларш кхоллар.

Йешна йа ладоьгIна текст, цу йукъахь дуьйцуш волчун йуьхь хуьйцуш а, барта схьайийцар.

Лингвистически теманашна а (Iамийнчун барамехь), дахарехь биначу тидамийн буха тIехь йолчу теманашна а диалогехь дакъалацар.

Маршалла хаттаран, Ӏодикайаран, дехаран, баркаллин къамелан кепаш.

Дахарехь а, книгаш йешарехь а зеделлачунна, чулацаман суьртана тIе а тевжаш, тайп-тайпана сочиненеш йазйар (цу йукъахь сочиненеш-миниатюраш а).

ЛадогIаран тайпанаш: харжаман, довзийтаран, дуьхенгара.

Йешаран тайпанаш: Iаморан, довзийтаран, хьажаран, лехаман.

**Текст**

Текст а, цуьнан коьрта билгалонаш а. Текстан тема а, коьрта ойла а. Текстан микротема. Коьрта маьIна чулоцу дешнаш.

Къамелан функциональни-маьIнин тайпанаш: суртхIоттор, дийцар, ойлайар; церан башхаллаш.

Текстан композиционни дIахIоттам. Абзац текст композиционни-маьIнин дакъошка йекъаран гIирс санна.

Текстан дакъош а, предложенеш а вовшахтосу гIирсаш: дешан кепаш, цхьанаораман (гергара) дешнаш, синонимаш, антонимаш, йаххьийн цIерметдешнаш, дешан йухаалар.

Дийцар къамелан тайпа санна. Дийцар.

Текстан маьIнин анализ: цуьнан композиционни башхаллийн, микротемийн, абзацийн, текстехь предложенеш вовшахтосучу гIирсийн а, кепийн а; меттан суртхIотторан гIирсех пайдаэцар (Iамийнчун барамехь).

Йешначу йа ладоьгIначу текстан чулацам ма-барра а, хоржуш а, бацбина а схьабийцар. Дийцархочун йуьхь а хуьйцуш, текстан чулацам схьабийцар.

Текстан хаамаш хийцар: текстан цхьалхе а, чолхе а план.

**Меттан функциональни тайпанаш**

Меттан функциональни тайпанех лаьцнайукъара кхетам (буьйцучу маттах, функциональни стилех, исбаьхьаллин

литературин маттах).

**МЕТТАН СИСТЕМА**

**Фонетика. Графика. Орфоэпи**

Фонетика а, графика а лингвистикин дакъош санна.

Аз меттан дакъа санна. Озан маьIна къасторан гIуллакх. Нохчийн меттан мукъачу аьзнийн къепе.

Нохчийн меттан мукъазчу аьзнийн къепе.

Элпийн а, аьзнийн а дазар. Нохчийн алфавитан хIоттам.

Мукъа аьзнаш: деха а, доца а.

Мукъаза аьзнаш: къора а, зевне а.

Сонорни мукъаза аьзнаш.

Къамел дарехь аьзнийн хийцадалар. Фонетически

транскрипцин элементаш.

Нохчийн маттахь дешдакъа. Дешдакъа дешан дакъа санна.

Тохар.

Дош фонетически къастор.

Орфоэпи лингвистикин дакъа санна.

Интонаци (йиш), цуьнан функцеш. Интонацин коьрта

элементаш.

**Орфографи**

Орфографи лингвистикин дакъа санна.

***Й*** элпан нийсайаздар.

Къасторан ***ъ, ь*** хьаьркийн нийсайаздар.

**Лексикологи**

Лексикологи лингвистикин дакъа санна.

Дош – меттан коьрта дакъа. Цхьа маьIна долу а, дукха маьIнаш долу а дешнаш; дешан нийса а, тIедеана а маьIна.

Синонимаш. Антонимаш. Омонимаш.

Лексически дошамийн тайпанаш а (маьIнин дошам, синонимийн, антонимийн, омонимийн дошамаш), ненан меттан дешнийн хьал карадерзорехь цара ден гIуллакх а.

ЦӀена нохчийн а, тIеэцна а дешнаш.

**Фразеологи**

Фразеологизмаш, церан маьIна, царах пайдаэцар.

Фразеологически эквиваленташ оьрсийн маттахь.

Фразеологически дошамаш.

**Дешан хIоттам а, дошкхолладалар а**

Морфема меттан уггар жима маьIне дакъа санна.

Морфемийн тайпанаш.

Дешан лард а, чаккхе а. Орам, дешхьалхе, суффикс.

Цхьанаораман (гергара) дешнаш.

Дошкхолладалар а, дошхийцадалар а.

Нохчийн маттахь дешнаш кхолладаларан коьрта кепаш. Дешнаш кхолладаларехь а, хийцадаларехь а морфемашкахь мукъачу а, мукъазчу а аьзнийн хийцадалар.

Дешнаш кхолладаларан морфемни кеп (дешхьалхенан гIоьнца, суффиксан гIоьнца, дешхьалхенан а, суффиксан а гIоьнца). Лардаш вовшахкхетарца дешнаш кхолладалар. Чолхе дешнаш. Чолхе-дацдина дешнаш.

Дешан морфемни анализ.

**Морфологи. Къамелан оьздангалла. Орфографи**

Морфологи лингвистикин дакъа санна.

Коьрта къамелан дакъош. Къамелан дакъойн семантически, морфологически, синтаксически башхаллаш.

Коьрта къамелан дакъош, церан грамматически маьIна, морфологически билгалонаш, синтаксически гIуллакх.

**ЦIердош**

ЦIердош къамелан дакъа санна. ЦIердешан йукъара грамматически маьIна, морфологически билгалонаш, синтаксически функцеш. Къамелехь цIердешан гIуллакх.

Долахь а, йукъара а цIердешнаш. ЦIердешнийн грамматически классаш. ЦIердешнийн терахь. Цхьаллин йа дукхаллин терахьан кеп бен йоцу цIердешнаш.

ЦIердешнийн легарш. Диъ легар. Дожарийн маьIна.

ЦIердешнийн дожарийн чаккхенаш нийсайазйар.

ЦIердешнаш кхолладаларан некъаш.

ЦIердешнаш морфологически къастор.

Долахь цIердешнийн нийсайаздар.

ЦIердешнашца ***ца*** нийсайаздар.

Оьрсийн маттара тIеэцначу цхьадолчу цIердешнийн нийсайаздар.

**Синтаксис. Къамелан оьздангалла. Пунктуаци**

Синтаксис лингвистикин дакъа санна.

Дешнийн цхьаьнакхетар а, предложени а нохчийн меттан синтаксисан дакъош санна. Коьртачу дешан морфологически билгалонашка хьаьжжина, дешнийн цхьаьнакхетаран коьрта тайпанаш (цIеран а, хандешан а).

Предложени а, цуьнан билгалонаш а. Предложенийн тайпанаш, аларан Iалашоне а, эмоцин билгалоне а хьаьжжина.

Дийцаран, хаттаран, тIедожоран; айдаран а, айдаран йоцчу а предложенийн маьIнин а, интонацин а башхаллаш.

Предложенин коьрта меженаш (грамматически лард).

Подлежащи а, сказуеми а предложенин коьрта меженаш санна.

Сказуемин подлежащица барт хилар.

Грамматически лардийн масалле хьаьжжина,

предложенийн тайпанаш: цхьалхе, чолхе.

Йаьржина а, йаржаза а предложенеш. Предложенин коьртаза меженаш: къастам, кхачам, латтам. Къастам а, и гайтаран тайпаналлин гIирсаш а. Кхачам а (нийса а, лач а), и гайтаран тайпаналлин гIирсаш а. Латтам а, и гайтаран тайпаналлин гIирсаш; маьIне хьаьжжина, латтамийн тайпанаш (хенан, меттиган, даран суьртан, Iалашонан, бахьанин, бараман).

Предложенин цхьанатайпана меженаш, къамелехь цара деш долу гIуллакх. Цхьанатайпанчу меженашца йолчу предложенийн интонацин башхаллаш.

Цхьанатайпанчу меженашца йукъара дешнаш долу предложенеш.

ТIедерзарца йолу предложени, интонацин башхаллаш.

ТIедерзар а, и гайтаран гIирсаш а.

Цхьалхечу предложенин синтаксически анализ.

Ма-дарра къамелаца йолу предложенеш.

Ма-дарра къамелаца йолу предложенеш пунктуационни кечйар. Диалог.

Йозанехь диалог пунктуационни кечйар. Пунктуаци лингвистикин дакъа санна.

**ТЕМАТИКИН ПЛАНИРОВАНИ**

Тематикин планировани йалийна дешаран шерашца, цу тӀехь гайтина

теманаш Ӏаморна, карладаккхарна, тайп-тайпанчу талламан белхашна билгалдаьккхина сахьтийн магийна масалла.

Теманаш Ӏаморан рагӀ цхьана классан гурашкахь хийца йиш йу.

Дешархойн гӀуллакхан коьрта тайпанаш хӀора тема Ӏаморехь далийна а, Ӏаморан кхочушдан лору жамӀашка кхачарна тӀехьажийна а ду.

1. **КЛАСС**

Йукъара масалла – 102 сахьт.

Теманаш Ӏаморан рагӀ цхьана классан гурашкахь хийца йиш йу.

Карладаккхар вовшахтохарна сахьтийн магийна масалла – 6 сахьт, царах дешаран шеран йуьххьехь – 3 сахьт; дешаран шеран чаккхенехь – 3 сахьт.

ЖамӀдаран таллам (сочиненеш, изложенеш, талламан белхаш йукъалоцуш) вовшахтохарна а, дӀабахьарна а сахьтийн магийна масалла – 12 сахьт.

|  |  |  |
| --- | --- | --- |
| **Тематикин дакъош, теманаш** | **Коьрта чулацам** | **Дешархойн**  **гӀуллакхдаран коьрта тайпанаш** |
| МАТТАХ ЛАЬЦНА ЙУКЪАРА ХААМАШ (2 с) | | |
| Нохчийн  меттан хьал а,  исбаьхьалла а.  Лингвистика маттах лаьцна Ӏилма санна.  Лингвистикин коьрта дакъош | Нохчийн меттан хьал а,  исбаьхьалла а (шуьйра  дешнийн дӀахӀоттам, дукха маьӀнаш долу дешнаш  хилар, дешан тӀедеанчу маьӀнин кхиъна къепе,  синонимаш а, антонимаш а, кицанаш а, аларш а). Нохчийн меттан  дошкхолладаларан таронаш (йуьхьанцарчу ишколехь Ӏамийначун барамехь).  Лингвистикин коьрта дакъош (фонетика, орфоэпи,  графика, орфографи,  лексикологи,  дошкхолладалар, морфологи, синтаксис, пунктуаци). Мотт адамийн тӀекаренан гӀирс санна.  Меттан а, къамелан а коьрта дакъош: аз, морфема, дош, дешнийн цхьаьнакхетар, предложени | Дукха маьӀнаш долчу дешнийн лексически маьӀнийн анализ йан,  дешан нийса а, тӀедеана а маьӀнаш, синонимийн могӀарерчу дешнийн а,  антонимийн а маьӀнаш дуста.  Йиначу анализан буха тӀехь нохчийн меттан  хазаллех а, хьолах а  хетарг ша кепе дало.  Лингвистикин коьртачу дакъойн башхалонаш билгалйаха.  Дешнаш а, йукъараллин хьаьркаш а (некъан хьаьркаш, сервисан хьаьркаш, хьалххенцара хьаьркаш, математикин символаш, и.д.кх.)  йустарна бахьанаш  къасто.  Хьаьркийн къепен а, адамийн тӀекаренан гӀирсан а санна меттан башхалонаш билгалйаха.  Меттан а, къамелан а коьрта дакъош каро а, дуста а (йуьхьанцарчу ишколехь Ӏамийнчун  барамехь) |
| МОТТ А, КЪАМЕЛ А (2 с) | | |
| Мотт а, къамел а.  Монолог. Диалог.  Полилог.  Мотт  гӀуллакхдар санна | Барта а, йозанан а къамел, монолог а, диалог а, полилог а. Маршалла хаттаран,  Ӏодикайаран, дехаран,  баркаллин къамелан кепаш.  Къамелан гӀуллакхан  тайпанаш (къамел дар, ладогIар, йешар, йаздар), церан башхаллаш. | Дахарехь биначу  тидамийн, Ӏилманан-  дешаран,  исбаьхьаллин, Ӏилманан-кхетаме йолу литература йешаран буха тӀехь  барта монологически аларш хӀитто.  Йешна йа ладоьгӀна текст барта схьайийца, цу йукъахь дийцархочун йуьхь хуьйцуш а.  Лингвистически  теманаша йолчу  диалогехь а (Ӏамийнчун  барамехь), дахарехь  биначу тидамийн буха тӀехь йолчу диалогехь/  полилогехь а дакъалаца.  Барта а, йозанехь а текстан тема а, коьрта ойла а билгалйаккха; текстан чулацамца догӀу хаттарш хӀитто а, царна жоьпаш дала а.  Йуьхьанцарчу текстан чулацаман анализ йан, йозанан кепехь ма-барра а, бацбина а иза бовзийта.  Дахарехь а, книгаш  йешарехь а зеделлачунна, чулацаман суьртана тIе а тевжаш, тайп-тайпана  сочиненеш йазйар (цу йукъахь сочиненеш-  миниатюраш а) |
| ТЕКСТ (4 с) | | |
| Текст а, цуьнан коьрта билга-лонаш а. Текс-тан композици-онни дӀахӀоттам.  Къамелан  Функцинальни-маьIнин  тайпанаш.  Дийцар  къамелан  тайпа санна. Дийцар.  Текстан маьIнин  анализ.  Текстан  хаамаш  хийцар | Текстах кхетам. Текстан маьIнин цхьаалла. Текстан тема а, коьрта ойла а. Текстан микротема. Текстан композиционни дIахIоттам.  Абзац текст композиционни-маьIнин дакъошка йекъаран гIирс санна.  Текстан предложенеш а, дакъош а вовшахтосу  гIирсаш: дешан кепаш, цхьанаораман (гергара) дешнаш, синонимаш,  антонимаш, йаххьийн  цIерметдешнаш, дешан йухаалар.  Къамелан функциональни-маьIнин тайпанаш:  суртхIоттор, дийцар,  ойлайар; церан башхаллаш.  Дийцар къамелан тайпа  санна. Дийцар. Текстан маьIнин анализ: цуьнан  композиционни  башхаллийн, микротемийн, абзацийн, текстехь  предложенеш вовшахтосучу кепийн а, гIирсийн а; меттан суртхIотторан гIирсех  пайдаэцар (Iамийнчун  барамехь).  Йешначу йа ладоьгIначу текстан чулацам ма-барра а, хоржуш а, бацбина а схьабийцар. Дийцархочун йуьхь а хуьйцуш, текстан  чулацам схьабийцар.  Текстан хаамаш хийцар: текстан цхьалхе а, чолхе а хьесап | Текстан коьрта  билгалонаш йовза; текст  композиционни-маьӀнин дакъошка (абзацашка) йекъа.  Текстан предложенеш а,  дакъош а вовшахтосу гӀирсаш (дешан кепаш, цхьанаораман (гергара) дешнаш, синонимаш,  антонимаш, йаххьийн цӀерметдешнаш, дешан йухаалар) бовза; шен текст (барта а, йозанан а) кхолларехь оцу хаарех пайдаэца.  Текстан анализ йан а, башхалонаш билгалйаха а, цуьнан коьрта  билгалонашца (тема, коьрта ойла,  предложенийн  грамматически уьйр, маьӀнин цхьаалла,  гӀеххьа йуьзна хилар) йогӀуш хиларе  хьаьжжина а; къамелан функциональни-маьӀнин  тайпанан текст хиларе хьаьжжина а.  Текстехь бийцинчу  хиламийн, процессийн уьйр билгалйаккха.  Дахарехь, книгаш  йешарехь зеделлачунна тӀе а тевжаш, къамелан  функциональни-маьӀнин тайпанан (дийцар) тексташ кхолла;  чулацаман суьртана тӀе а тевжаш, тексташ кхолла;  Кеп талхийна текст  йухаметтахӀотто; йуьхьанцарчу  текстана тӀе а тевжаш, йухаметтахӀоттийна текст нисйан.  Шен/кхечу дешархоша кхоьллина тексташ  тайан, церан чулацам кхачаме балоран  Ӏалашонца: бакъ йолчу материалан мах хадо, текстан анализ йан, маьӀнин цхьаалле, дозуш хиларе, хаам хиларе хьаьжжина.  Йуьхьанцара а, тайина а тексташ йуста |
| МЕТТАН ФУНКЦИОНАЛЬНИ ТАЙПАНАШ (2 с) | | |
| Меттан  функциональни  тайпанаш (йукъара  кхетам) | Меттан функциональни тайпанех лаьцнайукъара кхетам: буьйцучу маттах, функциональни стилех  (Ӏилманан, гӀуллакхан,  публицистически),  исбаьхьаллин  литературин маттах | Меттан тайп-тайпанчу функциональни тайпанийн (буьйцучу меттан, функциональни стилийн (Ӏилманан,  гӀуллакхан,  публицистически),  исбаьхьаллин  литературин меттан)  тексташ йовза |
| МЕТТАН КЪЕПЕ (33 с) | | |
| Фонетика.  Графика.  Орфоэпи  (11 с) | Фонетика а, графика а  лингвистикин дакъош санна.  Аз меттан дакъа санна.  Озан маьIна къасторан  гIуллакх.  Нохчийн меттан мукъачу  аьзнийн система.  Нохчийн меттан мукъазчу  аьзнийн система.  Къамелан дарехь аьзнийн хийцадалар. Фонетически  транскрипцин элементаш.  Дешдакъа. Тохар.  Аьзнаш, элпаш цхьаьнадар.  Нохчийн алфавитан хIоттам.  Дош фонетически къастор.  Орфоэпи лингвистикин дакъа санна.  Интонаци, цуьнан функцеш. Интонацин коьрта  элементаш. | Къамелан озан маьӀна н къасторан гIуллакхах  кхета, масалш дало.  Йалийнчу билгалонашца  къамелан аьзнаш довза,  дешан аьзнийн хӀоттам  бовза.  Йалийнчу билгалонашца  аьзнаш тайпанашка декъа.  Зевне а, къора а мукъаза  аьзнаш, деха а, доца а  мукъа аьзнаш къасто.  Транскрипцин  элементийн гӀоьнца дешнаш аларан а,  йаздаран а башхаллех кхето.  Дешан аьзнийн а,  элпийн а хӀоттамаш буста.  Дешнаш дешдакъошка декъа а, дешнаш цхьана могӀанера  вукху могӀане нийса сехьадаха а.  Ӏалашонца а, эмоцин билгалонца а тайп-  тайпана долу аларш  нийсачу интонацица ала |
| Орфографи  (2 с) | Орфографи лингвистикин дакъа санна.  ***Й*** элпан нийсайаздар.  Къасторан ***ъ, ь*** хьаьркийн нийсайаздар. | Нийсайаздаран  практикехь орфографех долчу хаарех пайдаэца (цу йукъахь ***й*** элпан а,  къасторан ***ъ, ь*** хьаьркийн а нийсайаздарх долу хаарш а).  Оьшу хаам каро а, цунах пайдаэца а |
| Лексикологи  (7 с) | Лексикологи  лингвистикин дакъа санна.  Дош – меттан коьрта дакъа. Цхьа маьIна долу а, дукха маьIнаш долу а дешнаш.  Дешан нийса а, тIедеана а маьIнаш.  Синонимаш. Антонимаш. Омонимаш.  Лексически дошамийн  тайпанаш а (маьIнин дошам,  синонимийн, антонимийн, омонимийн дошамаш),  ненан меттан дешнийн хьал карадерзорехь цара ден  гIуллакх а.  ЦӀена нохчийн а, тIеэцна а дешнаш | Дешан лексически маьӀнех кхето тайп-  тайпанчу кепашца (цхьанаораман (гергара) дешнаш харжар;  синонимаш, антонимаш, омонимаш харжар; дешан маьӀна къастор, контексте хьаьжжина а, маьӀнин  дошаман гӀоьнца а). Цхьа маьIна долу а, дукха маьIнаш долу а дешнаш довза, дешан нийса а,  тIедеана а маьIнаш  къасто. Йеллачу  билгалонца дешан  нийса а, тIедеана а  маьIнаш дуста.  Синонимаш, антонимаш,  омонимаш йовза, дукха маьIнаш долу дешнаш а, омонимаш а къасто.  ЦӀена нохчийн а, тӀеэцна а дешнаш довза.  Тайп-тайпанчу  лексически дошамашкахь (маьӀнин дошамаш,  синонимийн, антонимийн, омонимийн дошамаш)  оьшу хаам каро а, цунах пайдаэца а |
| Фразеологи  (3 с) | Фразеологизмаш, церан маьIна, царах пайдаэцар.  Фразеологически  эквиваленташ оьрсийн  маттахь.  Фразеологически дошамаш. | Фразеологизмаш йовза. Фразеологизмийн маьӀна дийца, уьш синонимашца а, йукъарчу дешнийн цхьаьнакхетаршца а  хийца.  Къамелехь  фразеологически  карчамех пайдаэца,  пайдаэцаран гуо а,  тӀекаренан хьелаш а  лоруш |
| Дешан  хIоттам а,  дошкхолладалар а  (10 с) | Морфема меттан уггар жима маьIне дакъа санна. Дешан лард. Морфемийн тайпанаш  (орам, дешхьалхе, суффикс чаккхе).  Цхьанаораман (гергара) дешнаш.  Нохчийн маттахь дешнаш кхолладаларан коьрта кепаш.  Дешнаш кхолладаларехь а, хийцадаларехь а морфемашкахь мукъачу а, мукъазчу а аьзнийн хийцадалар.  Дешнийн морфемни анализ | Морфемин меттан уггар жимачу маьIнечу декъан санна башхалонаш билгалйаха. Дашехь  морфемаш йовза (орам, дешхьалхе, суффикс,  чаккхе), дешан лард схьакъасто.  Дешнийн  кхолладаларехь а,  хийцадаларехь а  морфемашкахь  хийцалуш долу аьзнаш каро.  Дешнийн морфемни  анализ йан.  Цхьанаораман (гергара) дешнаш къасто а, харжа а |
| МОРФОЛОГИ. КЪАМЕЛАН ОЬЗДАНГАЛЛА. ОРФОГРАФИ (14 с) | | |
| Морфологи лингвистикин дакъа санна  (1 с) | Морфологи лингвистикин дакъа санна.  Къамелан дакъош дешнийн лексико-грамматически тайпанаш санна. Нохчийн маттахь къамелан дакъойн къепе.  Коьрта къамелан дакъош, церан грамматически маьIна, морфологически  билгалонаш, синтаксически  гIуллакх | Дешан грамматически маьӀнин башхаллаш билгалйаха а, церан анализ йан а, лексически маьӀница дуьстича.  Коьрта къамелан дакъош а, церан кепаш а  (Ӏамийнчун барамехь), гӀуллакхан къамелан дакъош а (йукъара кхетам) довза.  Морфологин коьрта  кхетамаш бовза.  Коьртачу къамелан дакъойн ладаме  билгалонаш хаа.  Дешнийн лексико-  грамматически тайпанах санна къамелан декъах, дешан грамматически маьӀнех, нохчийн  маттахь дешарна тӀехьажийна декхарш кхочушдарна леринчу къамелан дакъойн къепех долчу хаарех пайдаэца.  ЦӀердешнаш,  билгалдешнаш, хандешнаш довза.  Тайп-тайпана меттан анализ кхочушйарехь а, къамел дарехь а  морфологех долчу хаарех пайдаэца |
| ЦIердош  (13 с) | ЦIердош къамелан дакъа санна. ЦIердешан йукъара  грамматически маьIна,  морфологически билгалонаш, синтаксически  функцеш. Къамелехь  цIердешан гIуллакх.  Долахь а, йукъара а  цIердешнаш. Долахь  цIердешнийн нийсайаздар.  ЦIердешнийн  грамматически классаш. ЦIердешнийн терахь.  Цхьаллин йа дукхаллин  терахьан бен кеп йоцу  цIердешнаш.  ЦIердешнийн легарш.  Дожарийн маьIна.  ЦIердешнаш кхолладаларан некъаш.  ЦIердешнашца ***ца***  нийсайаздар.  ЦIердешнаш  морфологически къастор | ЦIердешан йукъара  грамматически маьIна, морфологически  билгалонаш,  синтаксически  функцеш къасто а, церан башхалонаш билгалйаха а. Къамелехь цIердашо кхочушдечу гIуллакхах кхето.  Долахь а, йукъара а  цIердешнаш, са долу а, са доцу а хӀума  билгалйен цӀердешнаш къасто.  ЦIердешнийн легарш къасто.  ЦӀердешнийн  грамматически классаш йовза.  ЦӀердешнийн дукхаллин терахьан кепаш нийса кхолла а, къамелехь  царах пайдаэца а.  ЦӀердешнийн  морфологически анализ йан.  ЦӀердешнийн  нийсайаздаран норманаш (цу йукъахь  цӀердешнашца ***ца***  нийсайаздаран норма а) ларйан |
| СИНТАКСИС. КЪАМЕЛАН ОЬЗДАНГАЛЛА. ПУНКТУАЦИ (27 с) | | |
| Синтаксис лингвистикин дакъа санна. Дешнийн цхьаьнакхетар  (7 с) | Синтаксисах лаьцна кхетам.  Пунктуацех лаьцна кхетам.  Сацаран хьаьркаш а, церан функцеш а.  Дешнийн цхьаьнакхетар а, предложени а синтаксисан дакъош санна.  Дешнийн цхьаьнакхетар а, цуьнан билгалонаш а.  Коьртачу дешан  морфологически  билгалонашка хьаьжжина, дешнийн цхьаьнакхетаран коьрта тайпанаш (цIеран а,  хандешан а) | Синтаксисан дакъош довза (дешнийн цхьаьнакхетар а, предложени а).  Сацаран хьаьркийн функцеш къасто.  Предложенера дешнийн цхьаьнакхетарш  къасто; коьртачу дешан морфологически  билгалонашка  хьаьжжина, дешнийн цхьаьнакхетарийн  тайпанаш довза (цӀеран, хандешан).  Дешнийн  цхьаьнакхетарехь дешнаш  цхьаьнакхетаран  норманаш талхор  къасто |
| Цхьалхе  шинахӀоттаман  предложени  (20 с) | Предложени а, цуьнан билгалонаш а.  Предложенийн тайпанаш, аларан Iалашоне а, эмоцин билгалоне а хьаьжжина.  Дийцаран, хаттаран,  тIедожоран; айдаран а,  айдаран йоцчу а  предложенийн маьIнин а,  интонацин а башхаллаш. Предложенин чаккхенехь  сацаран хьаьркаш. Интонаци.  Предложенин коьрта  меженаш (грамматически лард).  Сказуемин подлежащица барт хилар.  Грамматически лардийн  масалле хьаьжжина,  предложенийн  тайпанаш: цхьалхе, чолхе.  Йаьржина а, йаржаза а  предложенеш.  Предложенин коьртаза  меженаш.  Къастам а, и гайтаран  гIирсаш а. Кхачам а (нийса а, лач а), и гайтаран  тайпаналлин гIирсаш а.  Латтам, и гайтаран  тайпаналлин гIирсаш (Ӏамийнчун барамехь), маьIне хьаьжжина,  латтамийн тайпанаш.  Предложенин  цхьанатайпана меженаш, къамелехь цара деш долу гIуллакх.  ТIедерзарца йолу  предложени. Диалог.  Цхьалхечу предложенин синтаксически къастам | Аларан Ӏалашоне хьаьжжина (дийцаран, тӀедожоран, хаттаран), эмоцин билгалоне хьаьжжина (айдаран,  айдаран йоцу),  грамматически лардийн масалле хьаьжжина (цхьалхе, чолхе), коьртаза меженаш  хиларе хьаьжжина (йаьржина, йаржаза) предложенеш йовза а, церан башхалонаш билгалйаха а.  Йаьржина, йаржаза  предложенеш къасто, уьш йустарна бахьанаш каро а, йуста а.  Предложенин коьрта а, коьртаза а меженаш  къасто (Ӏамийнчун  барамехь).  Цхьанатайпанчу  меженашца, тӀедерзарца  чолхейевлла цхьалхе  предложенеш йовза.  ТӀедерзарх пайдаэца  диалогически а,  монологически а  къамелехь, кехат тӀехь, дӀакхайкхорехь, и.д.кх.  Цхьалхечу а, чолхечу а предложенешкахь  сацаран хьаьркаш  хӀитторан  пунктуационни  норманаш йозанехь ларйан.  Цхьалхечу предложенин синтаксически анализ йан.  Цхьалхе, чолхе  предложенеш йовза |